สถานีย่อย:พระพุทธศาสนา/รู้ไหมว่า/เก็บบทความ

นี่คือส่วนของบทความที่ถูกสร้างขึ้นมาใหม่ซึ่งจะถูกแสดงในสถานีย่อย:พระพุทธศาสนาในส่วนของคอลัมน์รู้ไหมว่า ถ้าต้องการเสนอข้อความให้ใส่ไว้ที่หน้า หน้าเสนอชื่อรู้ไหมว่า (สถานีย่อยพระพุทธศาสนา) 

**รู้ไหมว่า (พุทธศาสนา)**
 บุคคลในสมัยพุทธกาลที่ถูกธรณีสูบได้แก่พระเทวทัต พระเจ้าสุปปะพุทธะ นันทยักษ์ นางจิญจมาณวิกาและนันทมาณพ- การอุปสมบทต้องมีพระสงฆ์ 5 รูปขึ้นไปถึงจะบวชได้ แต่การบรรพชาสามเณรมีแค่พระอุปัชฌาย์รูปเดียวก็สามารถกระทำได้- พระอานนท์(ในภาพ)เป็นพระอรหันต์องค์เดียวที่บรรลุอรหันตผลแปลกกว่าพระอรหันต์รูปอื่น โดยท่านบรรลุในขณะที่ศีรษะท่านยังไม่ถึงหมอนและเท้าทั้งสองยังไม่พ้นจากพื้น- ปรมาณูในความหมายของพระพุทธศาสนาคือหน่วยที่เล็กที่สุด อธิบายด้วยการแยกเมล็ดข้าวเปลือกให้เล็กลงจนถึงปรมาณู- สังฆาฏิคือผ้าคลุมสำหรับห่มกันหนาว ในประเทศไทยใช้เป็นผ้าพาดบ่าเนื่องจากไม่ได้อยู่ในเขตหนาว- ในยุคภัทรกัปป์พระโคตมพุทธเจ้าเป็นพระพุทธเจ้าองค์เดียวที่มาจากตระกูลกษัตริย์ ที่เหลือนั้นมาจากตระกูลพราหมณ์- พระไตรปิฎกมีการจารึกเป็นลายลักษณ์อักษรครั้งแรกเมื่อ พ.ศ.460 โดยจารึกเป็นภาษาสิงหล- โลหะปราสาท วัดราชนัดดารามวรวิหารเป็นโลหะปราสาทแห่งแรกและแห่งเดียวในประเทศไทย และเป็นโลหะปราสาทองค์สุดท้ายในโลกที่ยังเหลืออยู่
----
*บาตรทำจากไม้ เป็นสิ่งต้องห้ามตามพระวินัยบัญญัติสำหรับพระภิกษุสงฆ์ เพราะรักษาทำความสะอาดยาก ทำให้เป็นแหล่งสะสมเชื้อโรคได้ดี นอกจากนี้ สิ่งของที่ทำจากวัสดุมีค่าก็ต้องห้าม เช่น ทองคำ เงิน เป็นต้น เพราะอันตรายแก่การรักษาและไม่คู่ควรแก่บรรพชิต
*ชวาหระลาล เนห์รู (14 พฤศจิกายน พ.ศ. 2432 - 27 พฤษภาคม พ.ศ. 2507) รัฐบุรุษของและนายกรัฐมนตรีของอินเดียคนแรกหลังได้รับเอกราชจากอังกฤษ เป็นชาวพุทธ
*พระพิธีธรรมเป็นสมณศักดิ์ประเภทเดียวที่พระมหากษัตริย์ทรงพระกรุณาโปรดเกล้าฯพระราชทานแก่วัด มิได้พระราชทานแก่พระสงฆ์แต่อย่างใด
*กงล้อธรรมจักรในธงชาติอินเดีย และตราประจำแผ่นดินของอินเดียในปัจจุบัน เป็นสัญลักษณ์ของพระพุทธศาสนา โดยธรรมจักรมีกำ 24 ซี่ เท่ากับกำธรรมจักรในเสาอโศกใต้รูปสิงห์ศิลาสี่ทิศ (ในภาพ) ที่เมืองสารนาถ สถานที่แสดงปฐมเทศนาของพระพุทธเจ้า อันเป็นสัญลักษณ์ของการเผยแผ่พระพุทธศาสนา
*มหาวิทยาลัยมหามกุฏราชวิทยาลัย (มหาวิทยาลัยสงฆ์ฝ่ายธรรมยุติ) ก่อตั้งขึ้นเพื่อเฉลิมพระเกียรติพระบาทสมเด็จพระจอมเกล้าเจ้าอยู่หัวผู้สถาปนาคณะธรรมยุติกนิกาย ส่วน มหาจุฬาลงกรณราชวิทยาลัย (มหาวิทยาลัยสงฆ์ฝ่ายมหานิกาย) นั้น สถาปนาโดยพระบาทสมเด็จพระจุลจอมเกล้าเจ้าอยู่หัว เพื่ออุทิศให้เป็นราชวิทยาลัยสงฆ์ของคณะสงฆ์ฝ่ายมหานิกาย แต่ทั้งสองมหาวิทยาลัยพึ่งมาดำเนินการได้อย่างจริงจังเมื่อหลังการปฏิวัติสยาม พ.ศ. 2475
*วัดไทยพุทธคยา วัดไทยแห่งแรกในประเทศอินเดีย ก่อสร้างในปี พ.ศ. 2500 มีเนื้อที่ราว 12 ไร่ ตั้งอยู่บริเวณพุทธคยา โดยรัฐบาลอินเดียจัดสรรพื้นที่ให้เช่าได้ 99 ปี เมื่อหมดสัญญาแล้วสามารถต่ออายุสัญญาได้อีกคราวละ 50 ปี โดยต้องทำสัญญาในนามรัฐบาลต่อรัฐบาลเท่านั้น
----- ข้อสอบ ธรรมศึกษา สำหรับฆราวาส (ผู้ที่ไม่ใช่พระภิกษุ) เป็นข้อสอบแบบปรนัย ซึ่งต่างจากข้อสอบ นักธรรม ของพระภิกษุ ที่มีแต่อัตนัยล้วน โดยข้อสอบธรรมศึกษาที่เป็นวิชาอัตนัยเช่นเดียวกับข้อสอบนักธรรมมีวิชาเดียวคือ วิชากระทู้ธรรม- พระพุทธพจน์ในพระไตรปิฏกเปรียบบุคคลเป็น บัว 3 เหล่า ในขณะที่มติอรรถกถาเปรียบบุคคลเป็น บัว 4 เหล่า- ศีล อันเป็นข้อวัตรปฏิบัติสำหรับพุทธบริษัททั้งหลายให้ขัดเกลาความประพฤติของตนเองนั้น แท้ที่จริงแล้วมีความหมายตามภาษาบาลีว่า ปกติ- พระอภิธรรมปิฎก เป็น คัมภีร์หลักในพระไตรปิฎกที่เกิดขึ้นหลังสุด และ กถาวัตถุ เป็นคัมภีร์ในพระอภิธรรมปิฎกที่มีผู้กล่าวว่าสร้างความสับสนให้ผู้อ่านได้มากที่สุด เพราะเป็นการแก้ลัทธิความเห็นผิดจากพระธรรมวินัยโดยหลักปรัชญาขั้นสูง- นอกจาก พระเทวทัตต์ จะถูกธรณีสูบแล้ว พระเจ้าสุปปพุทธะ พระราชบิดาของพระนางพิมพายโสธรา (พระชายาของเจ้าชายสิทธัตถะ) ก็ถูกธรณีสูบด้วยเช่นกัน- ชาวพุทธมักมอง พระเทวทัตต์ และ องคุลีมาล ว่าเป็นบุคคลชั่วร้าย แต่ทว่าองคุลีมาลได้บรรลุเป็นพระอรหันต์แล้ว ส่วนพระเทวทัตต์ ก็ได้รับการพยากรณ์ว่าจะเป็นพระปัจเจกพุทธเจ้าในอนาคตแล้วเช่นกัน- พระเจ้าสุทโธทนะ ผู้ทรงเป็นพระราชบิดาของเจ้าชายสิทธัตถะ ในบั้นปลายพระชนมชีพ พระองค์ได้ทรงบรรลุอรหัตตผลและปรินิพพานบนพระที่นั่งในพระราชวังกรุงกบิลพัสดุ์ในขณะที่ยังทรงครองเพศฆราวาส- กฐิน ไม่ได้มีแต่เฉพาะในพระวินัยฝ่ายเถรวาทเท่านั้น ในฝ่ายมหายานบางนิกายก็ยังมีปรากฎพระวินัยในส่วนกฐินอยู่ เพียงแต่มีข้อปลีกย่อยแตกต่างกันออกไป
*คำว่า มหายาน มีความหมายแตกต่างจากคำว่า มหานิกาย อย่างมาก โดยมหานิกายนั้นอยู่ในนิกายเถรวาทที่นับถือกันอยู่ในประเทศไทย แต่มหายานนั้นเรียกอีกอย่างหนึ่งว่าอาจริยวาท นับถือกันอยู่ในแถบประเทศจีน ญี่ปุ่น เกาหลี - พระพุทธศาสนา นิกายมหายาน มีความเชื่อและวัตรปฏิบัติต่างจากนิกายเถรวาทมาก เช่น มีการนับถือพระโพธิสัตว์ นุ่งห่มจีวรมีสีสัน บางครั้งมีลวดลายตามวัฒนธรรมท้องถิ่น ดังที่เห็นได้ในเรื่องราวต่างๆ เช่น พระถังซัมจั๋ง อิกคิวซัง
*คณะสงฆ์ธรรมยุติกนิกาย (ตราในภาพ) ก่อตั้งขึ้นโดยพระบาทสมเด็จพระจอมเกล้าเจ้าอยู่หัว (รัชกาลที่ 4) ในสมัยที่พระองค์ยังทรงผนวชเป็นพระวชิรญาณภิกขุ โดยทรงสถาปนาโดยเปลี่ยนไปสืบสายการอุปสมบทมาจากคณะสงฆ์มอญแทนคณะสงฆ์ฝ่ายมหานิกาย- โถปัสสาวะ ไม่ใช่สิ่งจำเป็นในห้องน้ำพระสงฆ์ เพราะ ศีล 227 อันเป็นข้อปฏิบัติของพระภิกษุบัญญัติห้ามมิให้พระยืนปัสสาวะ
----- ศาสนาพราหมณ์-ฮินดู มีพระผู้เป็นเจ้า แต่ไม่มีศาสดา ส่วนศาสนาพุทธ มีศาสดา แต่ไม่มีพระผู้เป็นเจ้า (God) - ปัจจุบัน พระครู เป็นคำเรียกพระสงฆ์ที่ได้รับพระราชทานสมณศักดิ์เป็นพระครูสัญญาบัตร ส่วนครูพระ เป็นคำเรียกพระสงฆ์ที่สอนหนังสือในโรงเรียนแทน- การเป็น พระอุปัชฌาย์ ในพระวินัยปิฎกเถรวาท กำหนดให้พระสงฆ์ที่มีพรรษา 10 ขึ้นไปที่ทรงคุณธรรมฯ สามารถเป็นพระอุปัชฌาย์ได้ทันที แต่ในประเทศไทย พระสงฆ์ที่จะเป็นพระอุปัชฌาย์จะต้องผ่านการสอบอบรมและได้รับการแต่งตั้งจากมหาเถรสมาคมก่อนเสมอ- กะเทย (บัณเฑาะว์) แม้จะถูกห้ามไม่ให้บวชเป็นพระสงฆ์ในพระพุทธศาสนา แต่หากบวชเข้ามาแล้วโดยอุปัฌาชย์และคณะสงฆ์เข้าใจผิดยอมบวชให้ ก็ไม่ถือว่าขาดจากความเป็นพระ - แม้มหาเถรสมาคม จะออกคำสั่งเรื่อง "ห้ามภิกษุสามเณร เรียนวิชาชีพหรือสอบแข่งขันหรือสอบคัดเลือกอย่างคฤหัสถ์ พ.ศ. 2521" แต่มหาวิทยาลัยสงฆ์ทั้งสองแห่งก็ยังคงเปิดทำการเรียนการสอนหลักสูตรวิชาชีพอย่างคฤหัสถ์ (วิชาชีพครู) โดยความสนับสนุนจากมหาเถรสมาคม- มหาจุฬาลงกรณราชวิทยาลัย (มหาวิทยาลัยสงฆ์ฝ่ายมหานิกาย) แม้จะก่อตั้งขึ้นในปี พ.ศ. 2439 แต่พึ่งมาเริ่มดำเนินการอย่างเป็นรูปธรรมได้ในปี พ.ศ. 2490 เช่นเดียวกับ มหาวิทยาลัยมหามกุฏราชวิทยาลัย (มหาวิทยาลัยสงฆ์ฝ่ายธรรมยุติ) ที่ก่อตั้งในปี พ.ศ. 2436 และเริ่มดำเนินการอย่างเป็นรูปธรรมในปี พ.ศ. 2488- พระสงฆ์เถรวาทดื่มสุรา ผิดอาบัติข้อปาจิตตีย์ (สุราปานวรรค) เช่นเดียวกับการฉันอาหารในยามวิกาล (โภชนวรรค) ไม่ใช่ผิดอาบัติปาราชิก (ขาดจากความเป็นพระ) แม้ปัจจุบันคนทั่วไปจะถือว่าการดื่มสุราของพระสงฆ์เป็นโลกวัชชะอย่างหนัก แต่คณะสงฆ์จะบังคับให้สึกโดยอาศัยพระวินัยไม่ได้- อาคารสังฆิกเสนาสน์ราชวิทยาลัย รัชกาลที่ 5 ทรงสร้างขึ้นเมื่อ พ.ศ. 2439  เพื่ออุทิศถวายตั้งเป็นมหาวิทยาลัยมหาจุฬาลงกรณราชวิทยาลัย แต่หลังจากสร้างเสร็จในสมัยรัชกาลที่ 6 ก็ไม่ได้ถูกใช้สำหรับงานมหาวิทยาลัยสงฆ์แต่อย่างใด โดยมหาวิทยาลัยสงฆ์พึ่งมาใช้อาคารหลังนี้สมพระราชเจตนารมย์เมื่อโรงเรียนบาลีเตรียมอุดมศึกษามาใช้พื้นที่ส่วนหนึ่งเป็นอาคารเรียนในปี พ.ศ. 2515 (ในภาพ)- มหาซ่อม เป็นคำเรียกพระสงฆ์หรือสามเณรที่สอบผ่านบาลีได้ในสนามหลวงครั้งที่สองในรอบปีเดียวกัน (แม่กองบาลีพึ่งอนุญาตให้มีการสอบบาลีซ่อมได้จนถึงชั้นป.ธ.5 ตั้งแต่ พ.ศ. 2547 เป็นต้นมา)- การสอบธรรมศึกษาสนามหลวง ในปีที่ผ่านมามีฆราวาสเข้าร่วมสอบถึง 1,833,874 คน หรือกล่าวได้ว่าจากคนไทยทุกๆ 100 คน มีเกือบถึง 3 คน เข้าร่วมการสอบดังกล่าวเพียงปีเดียว ไม่นับรวมการสอบในปีอื่นๆ อีก
----- ...เซอร์ อเล็กซานเดอร์ คันนิ่งแฮม เป็นผู้ที่มีคุณูปการต่อชาวพุทธเป็นอย่างมาก เนื่องจากท่านเป็นผู้ที่ค้นพบและมีส่วนสำคัญในการบูรณะและฟื้นฟูพุทธสังเวชนียสถานในอินเดีย แต่ทว่าท่านไม่ใช่ชาวพุทธแค่อย่างใด (ในภาพ)- ... วันวิสาขบูชา  นอกจากจะถูกกำหนดให้เป็นวันหยุดราชการในประเทศที่นับถือศาสนาพุทธแล้ว ประเทศที่มีผู้นับถือศาสนาอิสลามมากที่สุด เช่น บังคลาเทศ, ประเทศอินโดนีเซีย (ประเทศที่มีผู้นับถือศาสนาอิสลามมากที่สุดในโลก) ก็ยังกำหนดให้วันวิสาขบูชาเป็นวันหยุดราชการด้วย- ... ประเทศอินเดียใช้ รูปสิงห์หัวเสาอโศก ที่มีความหมายถึงการเผยแพร่พระพุทธศาสนาเป็น ตราแผ่นดิน ส่วนประเทศไทย ใช้ พระครุฑพ่าห์ ที่มีความหมายถึงพาหนะของพระนารายณ์ในตำนานสมมุติเทพของศาสนาฮินดูเป็น ตราแผ่นดิน- ...พระพรหมคุณาภรณ์ (ประยุทธ์ ปยุตฺโต) เป็นพระสงฆ์ไทยที่ได้รับการถวายปริญญาดุษฏีบัณฑิตกิตติมศักดิ์มากที่สุด (ท่านได้รับการถวายรวมกว่า 15 สถาบัน ทั้งในและนอกประเทศ)- ...สมณศักดิ์พัดยศ ของพระสงฆ์ไทยในปัจจุบัน ที่พระบรมวงศานุวงศ์เสด็จไปพระราชด้วยพระองค์เอง มีเฉพาะการทรงตั้งเปรียญที่เป็นเปรียญธรรม ๖ ประโยคกับเปรียญธรรม ๙ ประโยค และการทรงตั้งและเลื่อนสมณศักดิ์สำหรับพระราชาคณะขึ้นไปเท่านั้น- ...สามเณรหน้าไฟ  คือคำเรียกสามเณรที่บวชในวันเผาศพเพียงเพื่ออุทิศกุศลการบวชให้ผู้ตายเท่านั้น โดยส่วนใหญ่เมื่อเสร็จงานศพแล้วมักสึก จึงมีคำเรียกการบวชชนิดนี้ว่า "บวชหลอกคนตาย"- ...คว่ำบาตร คือการลงโทษบุคคลของพระสงฆ์โดยการไม่รับกิจนิมนต์ คบหาสมาคม หรือรับบิณฑบาตรจากคน ๆ นั้น คว่ำบาตรเป็นสำนวนคู่กับคำว่้า "หงายบาตร" (คือยกเลิกการลงโทษ)- ...สมเด็จพระอริยวงษญาณ สมเด็จพระสังฆราช (ศรี)  เป็นสมเด็จพระสังฆราชสองราชธานี คือ เคยเป็นทั้งสมเด็จพระสังฆราช (พระองค์ที่ ๒) แห่งกรุงธนบุรี และเป็นสมเด็จพระสังฆราช (พระองค์แรก) ของกรุงรัตนโกสินทร์
----- ...ฐานานุกรม เป็นสมณศักดิ์ชนิดเดียว ที่พระบาทสมเด็จพระเจ้าอยู่หัวทรงพระกรุณาโปรดให้พระสงฆ์ผู้ได้รับพระราชทานสมณศักดิ์ตั้งแต่พระราชาคณะชั้นสามัญขึ้นไป สามารถตั้งพระฐานานุกรมของตนได้ตามอัธยาศัย- ...ตลกบาตร คือถุงใส่บาตรของพระสงฆ์ที่มีสายสำหรับคล้องบ่า บางทีก็เรียกว่า ถลกบาตร- ...ภาษาบาลี  (ภาษาที่ใช้จารึกคัมภีร์ทางพระพุทธศาสนาเถรวาท) เป็นภาษาในตระกูลภาษาอินโด-ยูโรเปียน อันเป็นตระกูลภาษาตระกูลเดียวกันกับภาษาอังกฤษ- ...นิตยภัต  ความหมายในอดีตคือ "สำรับภัตตาหาร" ที่พระมหากษัตริย์จัดถวายแก่พระสงฆ์ผู้ทรงสมณศักดิ์หรือพระสงฆ์ที่ทรงเคารพนับถือเป็นประจำ ปัจจุบันใช้ในความหมายว่า "เงินค่าอาหาร"ที่ทางราชการถวายแก่พระสงฆ์เป็นประจำ"- ...วันมาฆบูชา และ วันอาสาฬหบูชา เป็นวันสำคัญทางพระพุทธศาสนาที่พบได้เฉพาะในประเทศไทยและใกล้เคียง (โดยวันมาฆบูชาเริ่มมีเป็นครั้งแรกในประเทศไทยในสมัยรัชกาลที่ ๔ และวันอาสาฬหบูชาพึ่งเริ่มกำหนดให้มีขึ้นในรัชกาลปัจจุบัน) ซึ่งไม่เหมือน "วันวิสาขบูชา" ที่ทุกประเทศทั่วโลกนับถือว่าเป็นวันสำคัญทางพระพุทธศาสนาสากล- ...ธงพระพุทธศาสนา ที่เป็นที่รู้จักทั่วไปคือ "ธงฉัพพรรณรังสี" ออกแบบโดยชาวศรีลังกา มีลักษณะแถบสี 6 สี (ในภาพ) บ่งบอกความหมายถึงพระฉัพพรรณรังสีของพระพุทธเจ้า ปัจจุบันธงนี้เป็นธงพระพุทธศาสนาสากล ในประเทศไทยไม่ค่อยพบธงนี้ เพราะนิยมใช้ "ธงพระธรรมจักร" (สีเหลือง) แทน- ...สมเด็จพระสังฆราช ถ้าเป็นราชนิกูลตั้งแต่หม่อมราชวงศ์ (ม.ร.ว.) ขึ้นไป จะมีคำว่า "เจ้า" ต่อท้ายพระนาม และสมเด็จพระสังฆราชเจ้ามักไ้ด้รับพระมหากรุณาธิคุณให้ทรงกรมเสมอ ตัวอย่างเช่น สมเด็จพระสังฆราชเจ้า กรมหลวงวชิรญาณวงศ์, สมเด็จพระมหาสมณเจ้า กรมพระปรมานุชิตชิโนรส เป็นต้น- ...สังฆทาน ในปัจจุบันมักเข้าใจผิดว่าการถวายถังสีเหลืองบรรจุสิ่งของแก่พระสงฆ์เท่านั้นคือสังฆทาน แต่ความจริงแล้วสังฆทานเป็นทานที่ถวายแก่หมู่พระสงฆ์เป็นการส่วนรวมโดยไม่เลือกผู้รับ (คล้ายกับสาธารณทาน) โดยไม่จำกัดวัตถุ และไม่จำเป็นว่าจะต้องมีบรรจุภัณฑ์สีเหลืองแต่อย่างใด
----
พระบาทสมเด็จพระเจ้าอยู่หัวพระราชทานพัดยศเป็นเครื่องหมายประกอบสมณศักดิ์แก่พระสงฆ์ผู้ได้รับการพระราชทานสมณศักดิ์- ...มหาสถูปบุโรพุทโธ  เป็นศาสนสถานของศาสนาพุทธที่ใหญ่ที่สุดในโลก ถ้าไม่นับนครวัดของกัมพูชา (ซึ่งเป็นทั้งศาสนสถานของศาสนาพราหมณ์-ฮินดู และ ศาสนาพุทธ)- ...นิกายพุทธตันตระ เป็นนิกายในพุทธศาสนาที่เน้นเวทมนตร์คาถามากกว่านิกายอื่นๆ ปัจจุบันแนวคิดพุทธตันตระแทรกซึมอยู่ในความเชื่อของพุทธศาสนิกชนทุกนิกาย เช่น การเชื่อโชคลาง การรดน้ำมนต์ หรือการสะเดาะเคราะห์ต่อชะตา เป็นต้น- ...สมณศักดิ์ คือบรรดาศักดิ์ หรือยศที่พระมหากษัตริย์พระราชทานแก่พระสงฆ์ ปัจจุบันสมณศักดิ์ของพระสงฆ์เถรวาทในประเทศไทยมี ๖๔ ลำดับ โดยพระมหากษัตริย์จะพระราชทานพัดยศเป็นเครื่องหมายประกอบสมณศักดิ์ (ในภาพ)- ...พัดยศ เครื่องหมายแสดงสมณศักดิ์ของพระสงฆ์เถรวาท ในงานพระราชพิธี พระสงฆ์ที่ได้รับพัดยศในสมณศักดิ์ต่ำกว่า จะนั่งอันดับสูงกว่าพระสงฆ์ที่ได้รับพัดยศในสมณศักดิ์สูงกว่ามิได้ แม้จะมีพรรษากาลตามพระธรรมวินัยมากกว่าก็ตาม- ...นิกายมหายาน เป็นนิกายที่พุทธศาสนิกชนส่วนใหญ่ของโลกนับถือในปัจจุบัน- ...พระไตรปิฎก เป็นคัมภีร์ที่บรรจุคำสอนของพระพุทธศาสนา คำว่าพระไตรปิฎก มาจากศัพท์ภาษาบาลีว่า "ติปิฏก" ซึ่งแปลว่า ตะกร้าสามใบ- ...การถวาย ผ้ากฐิน, ผ้าอาบน้ำฝน เป็นทานพิธีในพุทธศาสนาเถรวาทประเภทหนึ่งที่มีกำหนดเวลาถวาย ซึ่งแตกต่างจาก ผ้าป่า ที่ไม่มีกำหนดเวลาถวาย- ...พระมหา เป็นคำสมณศักดิ์ใช้นำหน้าชื่อพระภิกษุที่สอบไล่ได้ตั้งแต่เปรียญธรรม 3 ประโยค ขึ้นไป (หากเป็นสามเณรหรือคฤหัสถ์จะใช้คำว่า เปรียญ. ต่อท้ายนามสกุลแทน)
----
หญ้ากุสะริมฝั่งแม่น้ำเนรัญชรา- ...จีวร ที่พระสงฆ์เถรวาททั่วโลกใช้อยู่ในปัจจุบันนี้ออกแบบโดยพระอานนท์ โดยไม่มีการเปลี่ยนแปลงลวดลายลักษณะของผืนผ้าที่นำมาเย็บต่อกันมากว่า 2,500 ปี จะมีแตกต่างกันบ้างก็เป็นเพียงสีของจีวรเท่านั้น- ...การเวียนเทียน เวียนขวา 3 รอบ (ประทักษิณาวัตร) มาจากธรรมเนียมของคนอินเดียในสมัยพุทธกาล ที่ถือว่าการเวียนขวา 3 รอบนั้น เป็นการแสดงออกซึ่งการเคารพบูชาต่อสิ่งนั้น ๆ อย่างสูงสุด- ...บุคคลแรกที่ได้พบ พระพุทธเจ้า หลังจากตรัสรู้คือ หุหุกพราหมณ์ โดยได้พบพระพุทธเจ้าหลังจากตรัสรู้ 14 วัน- ...นอกจากชาวพุทธที่นับถือ หญ้ากุศะ(ในภาพ) ว่าเป็นต้นไม้สำคัญในพุทธศาสนาแล้ว ชาวฮินดูยังนับถือหญ้าชนิดนี้ว่าเป็นหญ้าศักดิ์สิทธิ์ด้วย โดยจะนำหญ้าชนิดนี้มาประกอบพิธีในวันกุโศตปาฎนีอมาวสยาเพื่อบูชาพระกฤษณะ (เทพเจ้าสำคัญองค์หนึ่งในศาสนาฮินดู)- ...พม่าและศรีลังกา มีคตินับ พุทธศักราช เร็วกว่าไทย 1 ปี เช่นในปีนี้ พม่าจะนับเป็น พ.ศ. 2552 ในขณะที่ไทยยังอยู่ใน พ.ศ. 2551- ...พระบาทสมเด็จพระจอมเกล้าเจ้าอยู่หัว ทรงเป็นพระมหากษัตริย์ในราชวงศ์จักรีเพียงพระองค์เดียวที่ทรงเป็นเปรียญธรรม โดยทรงสอบไล่เปรียญธรรม 5 ประโยคได้ในสนามหลวงต่อหน้าพระที่นั่งในรัชกาลที่ 3 (ทรงสอบไล่ได้ในขณะที่ยังทรงเป็น'วชิรญาณภิกขุ')- ...ธุดงค์ หมายถึงข้อถือวัตรปฏิบัติเพื่อขัดเกลากิเลส 13 ข้อ ของพุทธศาสนิกชน ซึ่งหาได้หมายถึงการถือกลดออกเดินจาริกแสวงบุญไปตามสถานที่ต่าง ๆ ของพระสงฆ์อย่างเดียวเท่านั้นไม่
----
ภาพ:Wat Su Tat.jpg|right|100px|การตรวจข้อสอบสนามหลวงในปัจจุบัน- ...พระพุทธศาสนาเป็น "ศาสนา" ที่มีคำสอนแบบอเทวนิยม (Atheistic religions) คือไม่กล่าวว่ามีพระผู้สร้าง แต่เชื่อในการกระทำของมนุษย์- ...ภิกษุณี ของเถรวาทต้องบวชจากสงฆ์ทั้งสองฝ่าย (ทั้งภิกษุ และภิกษุณี)  แต่ภิกษุณีฝ่ายมหายานนั้น บวชจากภิกษุณีฝ่ายเดียวก็ได้- ...แม้ว่า สามเณร จะมีศีล 10 ข้อ (ทสศีล) ก็จริง แต่ก็ต้องถือเสขิยวัตร (มารยาทของพระภิกษุ) เพิ่มเติมอีก 75 ข้อด้วย- ...ภาษาบาลี หรือภาษามคธ เป็นภาษาท้องถิ่นภาษาหนึ่งของคนอินเดียในสมัยโบราณ ปัจจุบันภาษาบาลีเป็นภาษาที่ตายแล้ว แต่พระสงฆ์เถรวาทยังคงรักษาภาษานี้อยู่ - ...ภาษาสันสกฤต เป็นภาษาศาสนาของชาวพุทธมหายานและ ภาษาบาลี เป็นภาษาทางศาสนาของชาวพุทธเถรวาท (เช่นเดียวกับศาสนาคริสต์ที่มีภาษาละตินเป็นภาษาทางศาสนา)- ...การสอบบาลีสนามหลวง เป็นการสอบไล่ความรู้พระปริยัติธรรมชั้นสูงของพระสงฆ์ไทย(ในภาพ) ในอดีตพระมหากษัตริย์ไทยรับเป็นองค์อุปถัมภ์จัดการสอบในพระบรมมหาราชวัง (การสอบสนามหลวงเป็นการสอบไล่ความรู้ชั้นสูงของคนไทยในสมัยโบราณ คล้ายกับการสอบจอหงวนของจีน)
หมวดหมู่:สถานีย่อยพระพุทธศาสนา